CELEX: C2007/056/34
Language: bg
Date: 2007-03-10 00:00:00
Title: Дело C-524/06: Искане за преюдициално заключение, направено от Oberverwaltungsgericht für das Land Nordrhein-Westfalen (Германия) на 28 декември 2006 г. — Heinz Huber/Федерална Република Германия

10.3.2007   
            
            
               BG
            
            
               Официален вестник на Европейския съюз
            
            
               C 56/19
            
         Искане за преюдициално заключение, направено от Oberverwaltungsgericht für das Land Nordrhein-Westfalen (Германия) на 28 декември 2006 г. — Heinz Huber/Федерална Република Германия
   (Дело C-524/06)
   (2007/C 56/34)
   Език на производството: немски
   Препращаща юрисдикция
   Oberverwaltungsgericht für das Land Nordrhein-Westfalen
   Страни в главното производство
   
      Ищец: Heinz Huber
   
      Ответник: Федерална република Германия
   Преюдициални въпроси
   Съвместимо ли е общото обработване в централен регистър за чужденците на лични данни на чуждестранни граждани на Съюза със:
   
               а)
            
            
               забраната на основана на гражданството дискриминация по отношение на граждани на Съюза, които упражняват правото си свободно да се придвижват и пребивават на територията на държавите-членки (чл. 12, параграф 1 във връзка с чл. 17 и 18, параграф 1 ЕО),
            
         
               б)
            
            
               забраната за ограничаване на свободното установяване на граждани на една държава-членка на територията на друга държава-членка (чл. 43, параграф 1 ЕО),
            
         
               в)
            
            
               изискването за необходимост по чл. 7 буква д) от Директива на Европейския парламент и на Съвета 95/46/ЕО от 24 октомври 1995 година за защита на физическите лица при обработването на лични данни и за свободното движение на тези данни (1).
            
         
      (1)  ОВ L 281, стр. 31.